b'\n_START_ARTICLE_\nVrh svetega Mihaela\n_START_PARAGRAPH_\nVrh svetega Mihaela (italijansko S. Michele del Carso; tudi samo Vrh) je naselje in muzej na prostem v Italiji.\n_START_SECTION_\nZgodovina\n_START_PARAGRAPH_\nVrh svetega Mihaela (Debela gri\xc5\xbea)  je bil v obrambi gori\xc5\xa1kega mosti\xc5\xa1\xc4\x8da So\xc5\xa1ke fronte ena izmed izmed najpomembnej\xc5\xa1ih strate\xc5\xa1kih to\xc4\x8dk avstrijske obrambe, saj je s \xc5\xa1tirimi vrhovi, katere najvi\xc5\xa1ji med njimi je imel koto 275 metrov, obvladoval okolico. Obramba Vrha je bila zaupana ogrskim Honvedom in ti so, \xc4\x8deravno neprestano pod italijanskim topni\xc5\xa1kim obleganjem, dobro za\xc5\xa1\xc4\x8diteni, uspe\xc5\xa1no branili Vrh, ki so ga italijani uspeli zavzeti \xc5\xa1ele v 6. ofenzivi (6. avgusta 1916)._NEWLINE_Vrh je muzej na prostem, ki so ga Italijani 1922 proglasili za sveti prostor (zona sacra), ograjen je s spominskimi stebri\xc4\x8dki in cipresami, postavljenimi v spomin padlim vojakom. Na glavnem trgu v vasi stojijo kosi italijanskega topni\xc5\xa1tva in avstrijskih mo\xc5\xbenarjev. Na Vrhu sv. Mihaela so italijani po kon\xc4\x8dani prvi svetovni vojni postavili muzej, bogato opremljen s fotografijami in vojnimi najdbami. Na nasprotni strani muzeja, pa je vhod v kaverno, ki so jo italijani izkopali po zavzetju Vrha. Kaverna je dolga nekaj sto metrov, vanjo pa vodijo \xc5\xa1tevilni vhodi. V tej kaverni je bilo nekaj \xc4\x8dasa takti\xc4\x8dno poveljstvo 3. armade, kasneje pa so vanjo namestili 8 te\xc5\xbekih topov z rezervami granat._NEWLINE_Okoli vseh \xc5\xa1tirih vrhov nad vasjo vodi spominska pot, ki nudi lep razgled na Kras, Furlanijo in okoli\xc5\xa1ke gore, kjer so se odvijale bitke 1. svetovne vojne.'